Ds Portmonee    s'het einisch eine son es fürnähms portmonee gchouft  das ihm kes gält meh bliben isch für dry  hets müessen antiquarisch  ytuusche gäge bar, isch  du ermer weder vorhär dranne gsy    är het jitz wider gält gha aber nümme glych vil  und ou  kes portmonee fürs dryztue meh  und was ne bsunders gfeckt het  isch dass's jitz nümme greckt het  für son es schöns wi dises eis wär gsy    är het sech gseit: henu es tuets es eifachers o  und für nes eifachs hets no glängt grad juscht  är het eis gchouft doch är isch  wils nüt nützt wen es läär isch  s'du wider ga verchoufe mit verluscht    jitz het er dänkt: abah, me cha ja ds gält schliesslech o  ganz eifach in es gabatruckli tue  und  chouft es truckli gaba  laht d'gaba ds sänkloch aba  und dasmal blybt es füfzgi no derzue    är tuet das füfzgi dry und dänkt: das truckli isch zwar  kes fürnähms portmonee das gwüss nid nei  doch ischs ou süsch ke gwinn halt  so hets doch jitz en inhalt -  und fahrt vergnüegt im tram für ds füfzgi hei